Veelbekroonde roman wen Helgaard Steyn-prys | Netwerk24
Die Helgaard Steyn-prys word sedert 1987 jaarliks toegeken om die beurt aan 'n skilder, skrywer, beeldhouer of komponis.
Vanjaar se prys, 'n kontantbedrag van R650 000, gaan dus aan die mees uitsonderlike werk in die Afrikaanse skryfkuns wat tussen 2016 en 2019 verskyn het.
Die roman, wat in 2018 gepubliseer is, is ook al met die Universiteit van Johannesburg-debuutprys, die Eugène Marais-prys, die W.A. Hofmeyr-prys, die ATKV-prosaprys, asook die kykNET-Rapport-prys vir fiksie bekroon.
Die ander boeke op die kortlys was Die derde spoel deur S.J. Naudé, Uittogboek deur Johan Myburg, Spertyd deur Elsa Joubert en 1795 deur Dan Sleigh.
Die Dao van Daan van der Walt is 'n "uitsonderlike debuutwerk", sê die sameroeper van die beoordelaarspaneel, prof. Bernard Odendaal, van die Vakgroep Skryfkuns, Skool vir Tale, Noordwes-Universiteit.
Die omslag van 'Die Dao van Daan van der Walt'.
"Dit is 'n roman wat die leser intellektueel uitdaag, konfronteer met aktuele vraagstukke én emosioneel tref. Terselfdertyd is dit 'n innemende boek; die hoofkarakter is iemand met wie lesers hulle om verskeie redes kan vereenselwig."
Vorige wenners van die skryfkuns -prys
Vir nog inligting en die beoordelaarspaneel se volledige commendatio, besoek helgaardsteynpryse.co.za.